Legend of Aukelenuiaiku. 97 



Maanei, e hoomaha uuku iho kakou i ka olelo a me ka hoolohe no Aukelenuiaiku, 

 a e hoolohe kakou no Kamohoalii. la Aukelenuiaiku i hiki ai i kahi o ka lama e ku 

 ana, ua hiki aku ke o ana o ka lama i na pepeiao o Kamohoalii, aka, ua kakali oia no 

 ka hiki aku a hala elua mahina. Mahope o keia man malama elua, ua lohe hou ia ka 

 halulu o ka loulu, nolaila, noonoo iho la o Kamohoalii malalo mai keia kalohe, aole 

 maluna aku nei. No ka mea, o ka halulu o ka loulu, ua like ia me ka hekili, o ke o o 

 ka lama, ua like me ke kani o ka pu, o ka owe o ka ohe, me ke kai e poi ana i ka pali; 

 ma ke ano okoa o ke kani o keia man mea, malaila i maopopo ai malalo mai keia kalohe. 

 Nolaila, ninau aku la ia i ka poe nana i malama o Huewaiakaula: "Auhea ka huewai 

 a me ke koko aha o ka hue?" I mai na kiai: "Ua kii mai oe a lawe aku, aole e kala 

 wale." I aku o Kamohoalii ia lakou: "Aole au i kii aku." 



Mahope o keia olelo ana, lele aku la o Kamohoalii a loaa o Kuemanu, ke kiai o 

 ka lewa, ninau aku la ia : "Aole anei oe i ike i ke kanaka kalohe?" I mai la o Kuemanu: 

 "Ua ike au malalo mai nei, o ko kaikaina o Aukelenuiaiku, i kii mai nei i wai ola no 

 ke keiki a me na kaikuaana." A lohe o Kamohoalii, olelo aku la ia : "He kanaka hana 

 ino ia. Aole ia o ka hana pono ana a ke kaikaina; o ka hele mai a launa, he alo he 

 alo, kamailio pono ana, eia ka kana ke kii aihue. Aole au ahewa no kona lawe ana i 

 ka wai ola, eia wale no, no ka hana ino ana ona i ke kupunawahine o maua ia Huewai- 

 akaula, a me ke kupunakane o maua o Paleaikaahalanalana." Eia ke ano, o ka hahahi 

 i ka nuku o ka huewai, o ka mokumoku ana i ka aha o waho e paa ai. 



A pau kana kamailio ana me Kuemanu, ia wa o Kamohoalii i hao ai i kona niana 

 ma ka lele, aole o kana mai o ka lele, me ko Kamohoalii manao e loaa o Aukelenuiaiku, 

 alalia, hana ma ka aoao keiki kane. A hiki o Kamohoalii ma ke kae o ka lua, ninau 

 aku la ia i ke kiai ia Kanenaiau: "Aole anei oe i ike i ke kanaka malalo mai nei?" 

 "Ua ike au o ko kaikaina, o Aukelenuiaiku." "Pehea ka loihi o ka manawa o ka lele 

 ana aku mai anei aku?" "Hookahi makahiki me na mahina eono." A lohe o Kamo- 

 hoalii i keia olelo, lalau aku la i ka laau a Kekuaokalani, o Hoolehelehekii, a hoi aku 

 la i lalo o ka lua. 



MOKUNA XIV. 



No KA HOOLA ANA O AuKELENUIAIKU I KE KEIKI, A ME NA KaIKUAANA. 



A HIKI o Aukelenuiaiku i ka moana i make ai ke keiki, me na kaikuaana, nini 

 iho la ia i ka wai ola i loko o ke kai a kokoke e pau ka wai, he hapalua paha ke koe. 

 Ia Aukelenuiaiku e nini ana, ike aku la o Namakaokahai i ke kane e nini ana i luna 

 o ke kai, aole nae he ola o ke keiki a me na kaikuaana. Kahea aku la ka wahine: 

 "E Aukelenuiaiku e, hoi mai." A hiki mai la o Aukelenuiaiku, olelo aku ka wahine: 



Memoirs B. P. B. Museum, Vol. IV. — 7. 



